Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS SENIŪNAIČIŲ SUEIGOS NUOSTATŲ PATVIRTINIMO**

2017 m. vasario 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 35 straipsniu Rokiškio rajono savivaldybės taryba n u s p r e n d ž i a:

 1. Patvirtinti Rokiškio rajono savivaldybės seniūnaičių sueigos nuostatus (pridedama).

2. Pripažinti netekusiais galios Rokiškio rajono savivaldybės tarybos 2009 m. balandžio 24 d. sprendimą Nr. TS-5.114 „Dėl Seniūnaitijų sudarymo ir seniūnaičių sueigos nuostatų patvirtinimo“ ir Rokiškio rajono savivaldybės tarybos 2012 m. balandžio 26 d. sprendimą Nr. TS-5.103 „Dėl Rokiškio rajono savivaldybės tarybos 2009 m. balandžio 24 d. sprendimo Nr. TS-5.114 „Dėl Seniūnaitijų sudarymo ir seniūnaičių sueigos nuostatų patvirtinimo“ dalinio pakeitimo.

3. Paskelbti šį sprendimą Teisės aktų registre ir Rokiškio rajono savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Regina Strumskienė

**ROKIŠKIO RAJONO SAVIVALDYBĖS TARYBOS SPRENDIMO**

**DĖL ROKIŠKIO RAJONO SAVIVALDYBĖS SENIŪNAIČIŲ RINKIMŲ ORGANIZAVIMO TVARKOS APRAŠO PATVIRTINIMO**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** 2017 m. sausio 1 d. įsigaliojus pakeistoms Vietos savivaldos įstatymo nuostatoms, reglamentuojančioms seniūnaičių veiklą ir sueigą, būtina patikslinti seniūnaičių sueigos nuostatus. Teikiamo sprendimo projekto tikslas yra patvirtinti Rokiškio rajono savivaldybės seniūnaičių sueigos ir išplėstinės seniūnaičių sueigos nuostatus ir pripažinti netekusiais galios Rokiškio rajono savivaldybės tarybos 2009 m. balandžio 24 d. sprendimą Nr. TS-5.114 „Dėl seniūnaitijų sudarymo ir seniūnaičių sueigos nuostatų patvirtinimo“ ir Rokiškio rajono savivaldybės tarybos 2012 m. balandžio 26 d. sprendimą Nr. TS-5.103 „Dėl Rokiškio rajono savivaldybės tarybos 2009 m. balandžio 24 d. sprendimo Nr. TS-5.114 „Dėl seniūnaitijų sudarymo ir seniūnaičių sueigos nuostatų patvirtinimo“ dalinio pakeitimo.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas.

**Sprendimo projekto esmė.** Šiuo projektu siūloma patvirtinti Rokiškio rajono savivaldybės seniūnaičių sueigos nuostatus pagal Lietuvos Respublikos vietos savivaldos įstatymo pakeitimus, kurie įsigalioja nuo 2017 m. liepos 1 d.

Šiame projekte atsiranda nauja nuostata, kad gali būti organizuojama ne tik seniūnaičių sueiga, bet ir išplėstinė seniūnaičių sueiga. Išplėstinė seniūnaičių sueiga yra savivaldybės seniūnijos aptarnaujamos teritorijos seniūnaičių ir seniūnijos aptarnaujamoje teritorijoje veikiančių bendruomeninių organizacijų deleguotų atstovų susirinkimas. Seniūnaičių sueiga ir / ar išplėstinė seniūnaičių sueiga gali aptarti ir priimti sprendimus dėl seniūnijos metinio veiklos plano projekto ir dėl šio plano įgyvendinimo ataskaitos; dėl seniūnijos aptarnaujamos teritorijos gyvenamųjų vietovių ar jų dalių (seniūnaitijų) bendruomenių viešųjų poreikių ir iniciatyvų finansavimo tikslingumo; dėl kitų seniūnijos aptarnaujamos teritorijos gyvenamųjų vietovių ar jų dalių (seniūnaitijų) gyventojams svarbių reikalų; dėl kitų teisės aktuose seniūnaičių sueigos ir / ar išplėstinės seniūnaičių sueigos kompetencijai priskirtų klausimų.

Šiuose nuostatuose naujai nustatomas bendruomeninių organizacijų deleguotų atstovų skaičius, jų delegavimo į išplėstines seniūnaičių sueigas ir prireikus jų rotavimo ar atšaukimo tvarka, taip pat išplėstinės seniūnaičių sueigos organizavimo, sprendimų rengimo, svarstymo ir priėmimo tvarka.

**Galimos pasekmės, priėmus siūlomą tarybos sprendimo projektą:**

**teigiamos** – priėmus sprendimo projektą bus įgyvendintos Vietos savivaldos įstatymo pakeitimo nuostatos.

**neigiamos** – nėra.

**Kokia sprendimo nauda Rokiškio rajono gyventojams:**

Rokiškio rajono gyventojai galės išsirinkti savo atstovus nepažeisdami įstatymų.

**Finansavimo šaltiniai ir lėšų poreikis:** sprendimo įgyvendinimui lėšų nereikalinga.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

 **Antikorupcinis vertinimas-** teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vedėja Regina Strumskienė